Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 69/15/6613	Žiar nad Hronom, 2.3.2015
EEČ : 2-52-32-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
stíhaného za prečin zanedbania povinnej výživy podľa § 207 ods. 1 Trestného zákona, na tom skutkovom základe, že hoci mu z ustanovenia § 62 a nasledujúcich Zákona o rodine číslo 36/2005 Z.z., v znení neskorších predpisov, vyplýva povinnosť vyživovať svojho syna mal. XXXXX, nar. XXXXX, pričom táto povinnosť mu bola deklarovaná aj rozsudkom Okresného súdu Žiar nad  Hronom spXXXXX ktorým bol zaviazaný prispievať na  jeho výživu sumou vo výške 50,-€ mesačne, vždy do 25. dňa v mesiaci vopred k rukám matky XXXXX, nar. XXXXX, bytom XXXXX XXXXX, avšak obvinený si svoju vyživovaciu povinnosť v mieste trvalého bydliska a na miestach kde sa zdržiaval riadne a včas neplnil, čím mu za obdobie od  septembra 2014 až do decembra 2014  vznikol dlh na výživnom vo výške 140,-€

lebo  tento skutok nie je trestným činom a nie je dôvod na postúpenie veci.

Odôvodnenie:
Uznesením povereného príslušníka OO PZ XXXXX ČVS:ORP-20/ZH-ZH-2015 zo dňa 30.01.2015 bolo začaté trestné stíhanie a súčasne vznesené obvinenie XXXXX za prečin zanedbania povinnej výživy podľa § 207 ods. 1 Trestného zákona, na vyššie uvedenom skutkovom základe.

XXXXX v prípravnom konaní uviedol, že si je vedomý vyživovacej povinnosti na syna XXXXX, avšak je evidovaný na ÚPSVaR a dostáva nezamestnaneckú 180,-€. So synom sa nestretáva, ani mu nič nekupuje lebo nemá na to finančné prostriedky. Výživné neplatí lebo mu to nevychádza. Dňa 28.01.2015 vyplatil na pošte zameškané výživné 90,-€, tiež zaplatil výživné za mesiac január 2015 a február 2015, pričom dňa 19.02.2015 zaplatil ešte ďalších 10,-€ navyše k bežnému výživnému.
  
Svedkyňa - poškodená XXXXX vypovedala, že obv. XXXXX si riadne neplní vyživovaciu povinnosť voči synovi XXXXX Od podania trestného oznámenia zaplatil v januári 2015 90,-€, pričom je ešte stále dlžný za výživné za september 2014, november 2014 a december 2014 a to vo výške 150,-€. Výživné za január 2015 a február 2015 zaplatil v plnej výške. V mesiaci február 2015 zaplatil ešte 10,-€ navyše, takže jeho dlh na výživnom je 140,-€.

Podľa § 207 ods. 1 Trestného zákona sa prečinu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. O trestný čin podľa § 207 môže ísť pri zavinenom neplnení zákonnej vyživovacej povinnosti alebo pri vyhýbaní sa takej povinnosti, ak trvá najmenej tri mesiace v období dvoch rokov (kalendárnych).

Preštudovaním vyšetrovacieho spisu ČVS:ORP-20/ZH-ZH-2015 bolo zistené, že dlh na výživnom bol sčasti uhradený, pričom dlžná čiastka 140,-€ nedosahuje dlžné výživné za tri mesiace, nakoľko za tri mesiace by muselo byť dlžné výživné 150,-€.

Podľa § 215 ods. 1 písm. b/ Trestného poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie veci.

Na základe týchto skutočností som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Karin Valentová
prokurátorka